EkBass/fiwiki-20250220-pages-articles huggingface dataset:
Kai Savola

Kai Kari Savola (s. 30. syyskuuta 1931 Helsinki) on suomalainen teatterinjohtaja. Hänelle on myönnetty professorin arvonimi 1983. Hän on toiminut teatterinjohtajana Tampereen Työväen Teatterissa 1968–1973 ja Suomen Kansallisteatterissa 1973–1974Facta 2001, WSOY 1985, 14. osa, palsta 476 ja sen jälkeen pääjohtajana vuoteen 1991Facta 2001, Täydennysosa 1994, WSOY 1994, s. 396. Savola on koulutukseltaan ylioppilas. Hän on työskennellyt teatteri- ja kirjallisuustoimittajana 1957–1963, televisiotoimittajana 1960–1962. Hän oli Ylioppilasteatterin hallinnollinen johtaja ja sihteeri 1959–1962, Työväen näyttämöiden liiton toiminnanjohtaja 1962–1965, Helsingin kaupunginteatterin dramaturgi 1965–1968.Kuka kukin on 1978 (Runeberg.org) == Lähteet == Luokka:Suomalaiset teatterinjohtajat Luokka:Vuonna 1931 syntyneet Luokka:Elävät henkilöt
Tuseeraus

Tuseeraus eli tušeeraus on naisilla emättimen ja molemmilla sukupuolilla peräsuolen kautta tunnustelemalla sormilla tehtävää näiden ja muiden lantion elinten tutkimustaFactum, osa 7 vuodelta 2005, s. 368. Ainakin aiemmin se oli tärkein lantion elinten, varsinkin naisen sisäisten sukupuolielinten tutkimustapaIso tietosanakirja, osa 14 vuodelta 1938, palsta 346. Miehillä tuseerausta voidaan käyttää eturauhassyövän toteamiseenhttp://www.terveyskirjasto.fi/terveyskirjasto/tk.koti?p_artikkeli=hoi11060 http://www.kaypahoito.fi/web/kh/suositukset/suositus;jsessionid=C22702E30B887E92CC62CAEF6EC67835?id=nak02760. Tuseerausta voidaan käyttää myös ulostamisen helpottamiseen potilailla, joilla esiintyy ummetustahttp://www.hyvaterveys.fi/artikkeli/terveys/apua_ummetukseen tai selkäydinvamman aiheuttamia ulostusongelmiahttp://www.selkaydinvamma.fi/vs_suolentoiminta.php . == Lähteet == Luokka:Lääketieteellinen tutkimus
Erbium(III)jodidi

Erbium(III)jodidi (tai erbiumtrijodidi tai pelkkä erbiumjodidi) on erbiumin epäorgaaninen yhdiste jodin kanssa. Yhdisteessä jodi esiintyy hapetusluvulla −I ja erbium +III, ja näin muodostuva yhdiste on kaavaltaan ErI3. Se muodostaa violetteja trigonaalisia kiteitä. == Valmistus == Erbiumjodidia voidaan valmistaa suoraan alkuaineistaan, kun niitä kuumennetaan:Webelements: Erbium: reactions of elements Viitattu 14.2.2018 :2 Er + 3 I2 → 2 ErI3 == Käyttö == Erbiumjodidi on hygroskooppinen aine. Sitä on käytetty metallihalidilampuissa, samoin kuten holmium(III)jodidiakin. == Lähteet == == Aiheesta muualla == * PubChem: Erbium(III) iodide Luokka:Erbiumyhdisteet Luokka:Jodidit
Adalbert Wahl

Adalbert Emil August Wahl (1871–1957) oli saksalainen historioitsija ja vuosina 1910–1939 professori viimeksi Tübingenin yliopistossa.Otavan Iso tietosanakirja, osa 9 vuodelta 1965, palsta 723 == Teoksia == *Vorgeschichte der französichen Revolution (kaksi nidettä 1905–1907) *Geschichte des europäischen Staatensystems zur Zeit der Französischen Revolution und der Freiheitskriege (1912) *Deutsche Geschichte 1871–1914 (neljä nidettä vuodesta 1926 lähtien) *Geschichte der französichen Revolution 1789–99 (1930) *Die Erhebung der Völker gegen Napoleon I (1931).Iso tietosanakirja, osa 14 vuodelta 1938, palsta 966 == Lähteet == Luokka:Saksalaiset historioitsijat Luokka:Saksalaiset professorit Luokka:Vuonna 1871 syntyneet Luokka:Vuonna 1957 kuolleet
Cleanthony Early

Cleanthony Early (s. 17. huhtikuuta 1991 Bronxhttp://www.kansas.com/sports/college/wichita-state/article1147571.html, New York) on yhdysvaltalainen koripalloilija. New York Knicks varasi Earlyn NBA:han vuoden 2014 varaustilaisuudessa 34. vuorolla. Hän pelasi ensimmäisellä ammattilaiskaudellaan myös Knicksin D-liigajoukkue Westchester Knicksissä.http://www.cbssports.com/fantasy/basketball/news/knicks-cleanthony- early-recalled-from-d-league/Basketball-Reference.com 30\. joulukuuta 2015 Early oli ollut palaamassa kotiinsa strippiklubilla vietetyn yön jälkeen, kun kuuden miehen joukkio pakotti Earlya ja tämän tyttöystävää kuljettaneen Uber- auton pysähtymään. Earlylta ryöstettiin tämän mukana olleet kultaketjut ja kultahampaat, käteistä ja matkapuhelin, ja lisäksi häntä ammuttiin oikeaan jalkaan.http://www.wsj.com/articles/knicks-player-cleanthony-early-shot- during-uber-robbery-in- queens-1451484765http://www.theguardian.com/sport/2015/dec/30/new-york-knicks- cleanthony-early-attack == Lähteet == * Cleanthony Early NBA Stats Basketball- Reference.com * Cleanthony Early Stats College Basketball at Sports- Reference.com * Cleanthony Early nba.com === Viitteet === Luokka:Yhdysvaltalaiset koripalloilijat Luokka:Vuonna 1991 syntyneet Luokka:Elävät henkilöt
John Austin (oikeustieteilijä)

John Austin (3. maaliskuuta 1790 Creeting Mill, Suffolk, Englanti – 1. joulukuuta 1859 Weybridge, Surrey) oli englantilainen oikeusteoreetikko, jota pidetään yhtenä oikeuspositivismin perustajistaLindroos-Hovinheimo 2014, s. 46. Palveltuaan Britannian armeijassa Austinista tuli asianajaja vuonna 1818. Hän kieltäytyi harjoittamasta ammattiaan ja suosi sen sijaan oikeuden tutkimista ja toimi Lontoon yliopiston oikeustieteen professorina vuosina 1829–1833. Hänen julkaisuihinsa kuuluvat The Province of Jurisprudence Determined (1832) ja Lectures on Jurisprudence. ==Oikeusteoria== Austin kehitteli analyyttisen oikeusteorianLaakso 2012, s. 33 eli analyyttisen oikeuspositivismin, jossa yhtäältä pyrittiin määrittelemään oikeus mahdollisimman tarkkarajaisesti ja erottamaan se kaikesta "ei-oikeudesta" ja toisaalta kiinnitettiin erityistä huomiota oikeudellisen kielenkäytön ja oikeudellisten käsitteiden täsmällisyyteen.Siltala 2010, s. 34-35 Austinin mukaan oikeuden olemassaolo eli voimassaolo ja oikeuden sisällöllinen hyväksyttävyys tai moitattavuus tuli pitää tarkoin erillään.Siltala 2010, s. 36 Oikeustieteen kohteena oli positiivinen oikeus sellaisenaan ilman sen sisällöllistä arviointia.Laakso 2012, s. 38 Austin seurasi filosofi ja oikeusteoreetikko Jeremy Benthamia, jolta hän omaksui runsaasti käsityksiä. Austinin mukaan voimassa oleva oikeus koostui suvereenin vallanpitäjän antamista käskyistä, joiden noudattamisen takeena on sanktio- eli rangaistusuhka.Siltala 2010, s. 35 Oikeudelliset käskyt ovat yleisiä, niihin on aina yhdistetty sanktio, ja niistä seuraa velvollisuuksia.Lindroos- Hovinheimo 2014, s. 46–47 Suvereenin Austin määritteli tahoksi, jota suurin osa yhteisön jäsenistä tavanomaisesti tottelee, mutta joka ei itse tottele ketään, ja jolla on siten yhteiskunnassa korkein, oikeudellisesti rajoittamaton valta. Suvereeni saattaa olla yksilö tai useista henkilöistä koostuva elin, mutta sen valta ei voi olla hajautettua.Lindroos-Hovinheimo 2014, s. 48 Austinin näkemys oikeudesta oli aikanaan uraanuurtava ja muodostui erittäin vaikutusvaltaiseksi teoriaksi.Lindroos-Hovinheimo 2014, s. 49 Sitä on kehitellyt edelleen etenkin oikeusteoreetikko H. L. A. Hart. Hart vertasi Austinin käsitystä oikeudesta pankkiryöstäjän pankin kassalla esittämiin, väkivallan uhalla vahvennettuihin määräyksiin. Vaikka tällainen pankkiryöstäjämalli oikeudesta ehkä tavoittaa jotain olennaista rikos- ja vero-oikeudellisesta sääntelystä, se ei Hartin mukaan tavoita lukuisia muita oikeudellisen sääntelyn aloja.Siltala 2010, s. 37 Hartin mukaan Austinin metodi ei onnistunut myöskään siksi, koska hän yritti löytää yleispätevää määritelmää oikeudelle, vaikka oikeus on todellisuudessa monimerkityksinen asia.Lindroos-Hovinheimo 2014, s. 50 == Lähteet == * * * === Viitteet === Luokka:Oikeusfilosofit Luokka:Brittiläiset oikeustieteilijät Luokka:Vuonna 1790 syntyneet Luokka:Vuonna 1859 kuolleet
Alfred Wahlberg

Herman Alfred Leonard Wahlberg (1834–1906) oli ruotsalainen maisemamaalariOtavan Iso tietosanakirja, osa 9 vuodelta 1965, palsta 723, Ruotsin ensimmäisiä moderneja maisemamaalareitaOtavan Suuri Ensyklopedia, s. 9474. Wahlberg saapui vuonna 1857 Guden oppilaaksi Düsseldorfiin, mistä matkattuaan Alankomaihin ja Belgiaan palasi Tukholmaan vuonna 1862. Wahlberg suunnitteli paluuta Düsseldorfiin, mutta Kaarle XV kielsi tämän ja kehotti Wahlbergia sen sijaan menemään PariisiinOtavan Suuri Ensyklopedia, s. 916. Vuodesta 1866 lähtien Wahlberg oleskelikin enimmäkseen Pariisissa paitsi kesäisin kävi Ruotsissa. Wahlberg tutustui Ranskan realistiseen ulkoilmamaalaukseen. Barbizonin koulun johdosta Wahlberg alkoi kannattaa tunnelmamaalausta. Hän päätyi Ruotsin ensimmäiseksi tunnelmamaalauksen edustajaksi ja löysi keinot päästä irti voimakkaasta akateemisuudesta, jonka vaikutus oli voimistumassaOtavan Suuri Ensyklopedia, s. 5908. Vuoden 1878 Pariisin maailmannäyttelyssä hänet palkittiin teoksistaan ensimmäisen luokan mitalilla. 1800-luvun lopussa hän alkoi maalata entistä epätasaisemmalla ja levottomammalla tyylillä ja väritykselläIso tietosanakirja, osa 14 vuodelta 1938, palsta 968. Wahlbergin teoksia ovat muiden muassa Nationalmuseumissa oleva Kuutamoinen jokimaisema vuodelta 1870, Göteborgissa oleva Toukokuu Nizzassa vuodelta 1878 sekä Ateneumin taidemuseossa olevat Ilta ja Merimaisema kuutamossa vuodelta 1888. == Lähteet == == Aiheesta muualla == * Luokka:Ruotsalaiset taidemaalarit Luokka:Vuonna 1834 syntyneet Luokka:Vuonna 1906 kuolleet
Adam Deutsch

Adam Deutsch (s. 22. toukokuuta 1995 Gävle, Ruotsi) on ruotsalainen jääkiekkopuolustaja, joka pelaa EIHL-joukkue Nottingham Panthersissa. ==Ura== ===Seuraura=== Deutsch on Strömsbro IF:n kasvatti. Hän pelasi myöhemmät juniorivuotensa kuitenkin Brynäs IF:ssä, jossa Deutsch voitti J20 SuperElitin pronssia vuonna 2014, J18 Allsvenskanin mestaruuden vuonna 2013 ja U16 SM:n pronssia vuonna 2011. Kaudella 2014–2015 hän toimi Brynäsin J20-junioreiden varakapteenina. Deutsch debytoi samalla kaudella myös seuran SHL-joukkueessa, jossa hän pelasi kolme runkosarja- ja seitsemän playoff-ottelua tehden kaksi syöttöpistettä. Deutsch sai tililleen ensimmäisen SHL-ottelunsa runkosarjan avauskierroksella 11. syyskuuta 2014 Frölunda HC:tä vastaan. Hän jäi ottelussa kuitenkin ilman peliaikaa. Deutsch sai ensimmäiset jääaikansa SHL:ssä kolmannessa ottelussaan runkosarjan päätöskierroksella 5. maaliskuuta 2015. Hän sai ottelussa jääaikaa 13.56 minuuttia. Heinäkuussa 2015 Deutsch siirtyi try-outille KHL:n kroatialaisjoukkue Medveščak Zagrebiin, jonne hän sai vuoden mittaisen sopimuksen elokuussa. Deutsch teki tulokaskautensa aikana 20 runkosarjaottelussa yhden maalin. Hänen pääsarjauransa avausmaali syntyi 31. tammikuuta 2016 vieraissa Metallurg Novokuznetskia vastaan. KHL-kauden jälkeen Deutsch vahvisti Medveščakin kakkosjoukkuetta Kroatian pääsarjan pudotuspeleissä, jotka päättyivät mestaruuteen. Kaudeksi 2016–2017 Deutsch palasi kotimaahansa ja siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Almtuna IS:ään. Deutsch palasi kaudeksi 2017–2018 vuoden mittaisella sopimuksella Medveščak Zagrebiin, joka siirtyi KHL:stä pelaamaan monikansallista, itävaltalaisvetoista Erste Bank Eishockey Ligaa. Heinäkuussa 2018 hän teki joukkueen kanssa vuoden mittaisen jatkosopimuksen. Joulukuussa 2018 Medveščak joutui kuitenkin purkamaan hänen ja usean muun pelaajan sopimuksen talousvaikeuksien vuoksi. Tammikuussa 2019 Deutsch palasi alustavasti 3. helmikuuta asti ulottuvalla sopimuksella Brynäsin SHL-joukkueeseen paikkaamaan loukkaantumisia. Päivää ennen lyhyen sopimuksensa päättymistä hänen sopimustaan jatkettiin kauden 2018–2019 loppuun. ==Muuta== Myös Deutschin pikkuveljet David ja Gabriel pelaavat jääkiekkoa. David pelasi kaudella 2017–2018 puolustajana MODO Hockeyn Allsvenskan-joukkueessa ja Gabriel pelaa hyökkääjänä Brynäs IF:n J20-junioreissa. Adam Deutschilla on äitinsä kautta myös Kroatian kansalaisuus. ==Tilastot== 2014–2015 Brynäs IF SHL 3 0 0 0 0 7 0 2 2 2 2015–2016 Medveščak Zagreb KHL 20 1 0 1 2 – – – – – Medveščak Zagreb II Kroatia – – – – – 3 4 2 6 4 2016–2017 Almtuna IS Allsvenskan 46 2 1 3 24 – – – – – 2017–2018 Medveščak Zagreb EBEL 31 2 6 8 18 2 0 0 0 2 2018–2019 Medveščak Zagreb EBEL 24 0 2 2 8 – – – – – Brynäs IF SHL 17 1 1 2 0 – – – – – 1 kausi yhteensä KHL 20 1 0 1 2 – – – – – 2 kautta yhteensä EBEL 55 2 8 10 20 2 0 0 0 2 2 kautta yhteensä SHL 20 1 1 2 0 7 0 2 2 2 ==Lähteet== * * * ===Viitteet=== Luokka:Ruotsalaiset jääkiekkoilijat Luokka:Kroatialaiset jääkiekkoilijat Luokka:Vuonna 1995 syntyneet Luokka:Elävät henkilöt
John Westlake

John Westlake (1828–1913) oli brittiläinen lakimiesOtavan Iso tietosanakirja, osa 9 vuodelta 1965, palsta 1368 ja kansainvälisen oikeuden tutkija. Hän oli asianajaja, sittemmin 1888–1908 kansainvälisen oikeuden professori Cambridgessa ja vuosina 1900–1906 Haagin kansainvälisen välitystuomioistuimen jäsen. Hän julkaisi teokset Treatise on Private International Law ja International Law. == Westlake Suomen puolustajana == Westlake puolusti Suomea vuonna 1900 aikakauslehdessä National Review kirjoituksessa The Case of Finland ja sittemmin varsinkin Times-lehdessä olleissa kirjoituksissa. Lisäksi hän osallistui vuonna 1910 pidettyyn kansainväliseen lakimieskonferenssiin, jonka laatimassa ns. Lontoon julistuksessa vaadittiin Venäjää lopettamaan Suomen autonomian vastustaminen.Iso tietosanakirja, osa 15 vuodelta 1939, palsta 418 Hänet kutsuttiin vuonna 1910 Suomen Tiedeseuran kunniajäseneksi. == Lähteet == Luokka:Brittiläiset juristit Luokka:Brittiläiset professorit Luokka:Brittiläiset tietokirjailijat Luokka:Vuonna 1828 syntyneet Luokka:Vuonna 1913 kuolleet
Fredrik Westin

Fredrik Westin (1782–1862) oli ruotsalainen taidemaalari, Tukholman taideakatemian professori ja 1828–1840 saman akatemian johtaja. Hänen maalaamansa muotokuvat ovat yleensä tarkkoja.Iso tietosanakirja, osa 15 vuodelta 1939, palsta 418 Hän maalasi mm. piispa Frans Mikael Franzénin muotokuvan vuonna 1832Otavan Suuri Ensyklopedia, s. 1383. Westinin klassisistiset allegoria-, historia- ja alttaritaulut olivat aikalaisten suosimia. Turun palon jälkeen Westin maalasi Turun tuomiokirkon uuden alttaritaulunOtavan Suuri Ensyklopedia, s. 7392. == Lähteet == == Aiheesta muualla == Luokka:Ruotsalaiset taidemaalarit Luokka:Ruotsalaiset professorit Luokka:Vuonna 1782 syntyneet Luokka:Vuonna 1862 kuolleet
Pansion työväentalo

Pansion työväentalo eli Pansiola oli työväentalo Turun Pansiossa Valmetinkadulla. Sen rakensi Pansion sosialidemokraattinen työväenyhdistys, ja se valmistui lähes valmiiksi 1951. Rakennustyöt tehtiin osittain talkoovoimin. Jo alun pitäen siellä suunniteltiin esitettäväksi elokuvia, joten konehuone oli suunnitelmassa mukana, tosin siihen tuli mittavirhe, eikä se täyttänyt normeja, joten sitä jouduttiin jatkamaan salin puolelle. Salissa järjestettiin myös tansseja, joiden ajaksi viiden istuimen mittaiset penkit nostettiin syrjään. Elokuvateatteritoiminta päättyi 1961 television vietyä katsojat. Myös tanssien järjestäminen lopetettiin, ja tilat muutettiin liiketiloiksi, ja sali jaettiin kahteen kerrokseen. Rakennus siirtyi yksityisomistukseen.Jari Mäkilä, Kino Pansiola Se paloi joulukuun lopussa 2015.Pansion työväentalo paloi Turussa Yle 30.12.2015 Rakennuksen pinta-ala oli 2 000 neliömetriä. Presidentti Mauno Koivisto ja Tellervo Koivisto tutustuivat työväentalon tansseissa. Kuva:Pansion työväentalo 2.jpg|Pansion työväentalo 1950-luvulla. Kuva:Pansion työväentalo 3.jpg|Pansion työväentalo sisältä 1950-luvulla. Vasemmalla lipunmyynti. ==Lähteet== == Aiheesta muualla == Luokka:Turun entiset rakennukset ja rakennelmat Luokka:Työväentalot Luokka:Turun elokuvateatterit Luokka:Pansio Luokka:Suomen entiset elokuvateatterit
Arctocyonidae

Arctocyonidae on sukupuuttoon kuollut primitiivisten istukkanisäkkäiden heimo. Se sisälsi yli 20 sukua, jotka elivät liitukaudelta eoseenille, mutta olivat runsaimmillaan paleoseenilla. Ne saattoivat olla lähellä myöhempien kaviokyntisten esi-isää. Arctocyonidit olivat enimmäkseen lyhytjalkaisia, varsin kömpelöitä eläimiä. Jotkut olivat kaikkiruokaisia ja saavuttivat nykyisen karhun koon, toiset olivat pienempiä ja söivät kasveja. == Lähteet == * === Viitteet === == Aiheesta muualla == *Mikko's Phylogeny Archive: Arctocyonidae Luokka:Esihistorialliset nisäkkäät
David Davidson

David Davidson (s. 17. marraskuuta 1986 Accra, Ghana) on ghanalainen jalkapalloilija, pelipaikaltaan keskuspuolustaja. Hän edustaa tadžikistanistanilaista Vakhsh Qurghonteppaa. Davidson on edustanut myös suomalaisia KTP:tä ja TP-47:ää sekä kazakstanilaista FK Tarazia. Hän pelasi kaudella 2007 KTP:ssä 18 Veikkausliigan ottelua. == Lähteet == Luokka:Ghanalaiset jalkapalloilijat Luokka:Vuonna 1986 syntyneet Luokka:Elävät henkilöt
Obinna Okafor

Obinna Okafor (s. 13. heinäkuuta 1981) on nigerialainen jalkapalloilija, pelipaikaltaan hyökkääjä. Okafor pelasi kaudella 2006–2007 Etelä-Afrikan pääsarjassa Premier Soccer Leaguessa 19 ottelua ja teki kolme maalia edustaen Thanda Royal Zulua. Kaudella 2008 Okafor pelasi KTP:ssä kahdeksan Suomen pääsarjan Veikkausliigan ottelua, joissa hän teki yhden maalin. == Lähteet == Luokka:Nigerialaiset jalkapalloilijat Luokka:Vuonna 1981 syntyneet Luokka:Elävät henkilöt
Pirjo Laaksonen

Pirjo Laaksonen, o.s. Rajaniemi (s. 25. lokakuuta 1957 Kokkola) on ollut Vaasan yliopiston liiketaloustieteen, erityisesti markkinoinnin professori vuodesta 2002. Vuodesta 2018 lähtien hän on toiminut Vaasan yliopiston Markkinoinnin ja viestinnän akateemisen yksikön dekaanina. Laaksosesta tuli kauppatieteiden kandidaatti vuonna 1983 ja lisensiaatti vuonna 1989. Hän väitteli kauppatieteiden tohtoriksi Vaasan kauppakorkeakoulusta vuonna 1992. Laaksonen on toiminut Vaasan korkeakoulussa/yliopistossa assistenttina, yliassistenttina, tutkijana, apulaisprofessorina ja professorina 1980–1997. Hän on hoitanut markkinoinnin professorin virkaa Vaasan yliopistossa vuodesta 1997 lähtien. Laaksonen on tutkimuksessaan erikoistunut esimerkiksi kuluttajakäyttäytymiseen ja kuluttajamarkkinointiin sekä asiakasarvon luomiseen. Mainostajien Liitto palkitsi Laaksosen vuonna 2015 vuosittaisella tunnustuspalkinnolla. Se antoi tunnustuksen erityisesti tutkimushankkeesta, jossa selvitetään markkinoinnin roolia investointina ja panostusten vahvistamista. Mainostajien rahaston palkinto professori Pirjo Laaksoselle . Marketingfinland.fi 14.10.2015. Viitattu 14.4.2020. Professori Martti Laaksonen on Pirjo Laaksosen puoliso vuodesta 1993. == Lähteet == == Aiheesta muualla == * Professori Pirjo Laaksosen julkaisut ja asiantuntijatehtävät Vaasan yliopiston tutkimustietokannassa Luokka:Vaasan yliopiston professorit Luokka:Suomalaiset professorit Luokka:Vuonna 1957 syntyneet Luokka:Elävät henkilöt
Entelodontit

Entelodontit (Entelodontidae tai Entelodontoidea) on sukupuuttoon kuolleiden sikaa muistuttaneiden sorkkaeläinten ryhmä. Vaikka niitä pidetään usein ”sikoina”, ne muodostavat oman ryhmänsä. Ne ovat vain kaukaista sukua nykyisille sioille vaikka kehittyivätkin yhteisestä kantamuodosta, joka eli noin 45 miljoonaa vuotta sitten. Suurin osa entelodonteista oli suuria metsästäjiä ja raadonsyöjiä.Haines, Tim & Chambers, Paul: Esihistoriallinen eläinmaailma, s. 172. Gummerus, 2007. ISBN 978-951-20-7276-7. Viimeinen laji Daeodon shoshonensis kuoli sukupuuttoon noin 16 miljoonaa vuotta sitten. ==Luokittelu== Entelodontteja pidettiin kauan sikaeläiminä, mutta uudet tutkimukset ovat osoittaneet niiden olleen lähempää sukua valaille ja virtahevoille kuin sioille. Ennen yläheimoon Entelodontoidea luokiteltiin Entelodontidaen lisäksi myös heimot Mixtotheriidae ja Cebochoeridae.Mikko's Phylogeny Archive: Entelodontoidea Nyt ne luokitellaan yläheimoon Dichobunoidea, ja Entelodontidae on yläheimon ainoa heimo. == Lähteet == Luokka:Esihistorialliset nisäkkäät Luokka:Sorkkaeläimet
Seppo Hassi

Seppo Hassi (s. 2. heinäkuuta 1961 Hyvinkää) on ollut Vaasan yliopiston matematiikan professori vuodesta 2001. Hassi valmistui Helsingin yliopistosta filosofian kandidaatiksi vuonna 1983 ja väitteli filosofian tohtoriksi vuonna 1991.Suomen Professorit 1640–2007, s. 157 Ennen nimittämistään professoriksi Vaasan yliopistoon Hassi työskenteli Helsingin yliopiston tilastotieteen laitoksella assistenttina ja yliassistenttina vuodesta 1985 ja tuntiopettajana Teknillisessä korkeakoulussa. Hassi on Helsingin yliopiston matematiikan dosentti. Hassin tutkimukset painottuvat muun muassa operaattori- ja spektraaliteoriaan. == Lähteet == == Aiheesta muualla == * Hassin julkaisut ja asiantuntijatehtävät Vaasan yliopiston tutkimustietokannassa * Mathematics Genealogy Project: Seppo Hassi Luokka:Suomalaiset matemaatikot Luokka:Vaasan yliopiston professorit Luokka:Suomalaiset professorit Luokka:Vuonna 1961 syntyneet Luokka:Elävät henkilöt
Punainen tähti (järjestö)

Punainen tähti () oli Punaisen ristin kaltainen kansainvälinen järjestö, jonka tarkoituksena oli varustaa hevoshoitoambulansseja ja kouluttaa vapaaehtoista henkilökuntaa sodanaikaisen eläinlääkintähuollon avuksi. Vuonna 1914 perustetun järjestön kotipaikka oli Geneve. Toimintaan osallistujat olivat pääasiassa naisia, joita kutsuttiin tähtisisariksi. Järjestö käytti merkkinään punaista viisisakaraista tähteä, jossa oli tunnuslause Inter arma misericordia, armeliaisuutta sodassa. Ensimmäisen maailmansodan aikana järjestö toimi tehokkaasti useassa maassa. Ruotsin Punainen tähti lähetti hevoshoitoambulanssin Suomeen 1918 ja useita ambulansseja 1940. Ruotsin järjestö muutti 1941 nimensä Ruotsin Siniseksi tähdeksi ja toimi vielä rauhankin aikana. Suomen talvisodassa järjestön punainen tähti -tunnus herätti hämmennystä, koska se yhdistettiin Neuvostoliiton puna-armeijan samankaltaiseen tunnukseen. Vuonna 1917 perustettu Ruotsin järjestö perusti 1933 sairastallin Göteborgiin. Sairastalli joutui 1960-luvulla muuttamaan ja samoihin aikoihin perustettiin Sinisen tähden eläinsairaalan säätiö (), jonka ylläpitämästä eläinsairaalasta tuli 1997 alue-eläinsairaala, jollaisia Ruotsissa on nykyään neljä. Sinisen tähden eläinsairaalassa on 180 työntekijää ja 37 000 eläinten käyntikertaa vuodessa. Suomen punainen tähti perustettiin 1918 ja sen hevoshoitoambulanssit osallistuivat Viron vapaussotaan, Aunuksen retkelle ja Inkeriläisten kansannousuun. Suomessa oli koulutettuja tähtisisaria 82 vuonna 1935. Suomen järjestö ei toiminut enää toisen maailmansodan aikana. Suomen senaatti vahvisti yhdistyksen säännöt 1918. Yhdistyksen tarkoituksena oli suojata ja hoitaa sodan takia kärsimään joutuvia hevosia ja muita kotieläimiä. Sodan aikana yhdistys alistui sotilasviranomaisten määräyksiin ja rauhan aikana toimi yhteistyössä heidän kanssaan. Yhdistyksen keskushallitus toimi Helsingissä ja sitä avustivat muualle maahan perustetut piirihallitukset. Keskushallituksen ja piirihallitusten jäsenillä oli oikeus käyttää Suomen armeijan päähinettä, johon oli kokardin tilalle kiinnitetty yhdistyksen viisisakarainen merkki, ja pitämään samaa merkkiä vasemmassa hihassaan. Yhdistyksen palveluskunta (tähtisisaret) saivat pukeutua samalla tavoin sodan aikana ja rauhan aikana palvelustehtäviään suorittaessaan. Suomen punaisen tähden keskushallituksen ensimmäisenä puheenjohtajana toimi everstiluutnantti Torsten Forstén. ==Lähteet== ==Aiheesta muualla== *Suomen Punanen Tähti -yhdistyksen säännöt 1918 (wikiaineistossa). Luokka:Eläinsuojelujärjestöt
Eesti Kosmosebüroo

Eesti Kosmosebüroo on Viron valtion avaruustoimisto, joka perustettiin Enterprise Estonia -organisaatioon hallinnoimaan Viron avaruustoimintaa, etenkin Viron toimintaa Euroopan avaruusjärjestössä, International Astronautical Federationissa, EURISY-organisaatiossa sekä EUMETSAT- sääsatelliittiorganisaatiossa. Viron avaruuspolitiikan määrittelee Viron elinkeino- ja viestintäministeriön avaruusneuvosto. Tarton observatorio vastaa avaruustieteestä ja kaukokartoituksesta. EU:n tutkimuksen puiteohjelman avaruusasiat koordinoi Archimedes-säätiö. Vuodesta 2010 lähtien Viron parlamentilla on ollut avaruustutkimuksen tukiryhmä Kosmose valdkonna toetusrühm, jonka puheenjohtaja on Anne Sulling. ==Lähteet== ==Aiheesta muualla== *Estonian Space Office Luokka: Avaruusjärjestöt Luokka:Viron tiede ja tekniikka
Pirkko Vartiainen

Pirkko Vartiainen (s. 13. toukokuuta 1953 Vähäkyrö) on ollut Vaasan yliopiston sosiaali- ja terveyshallintotieteen professori vuodesta 2002 ja syksystä 2020 lähtien emeritaprofessori. Hän valmistui hallintotieteiden maisteriksi vuonna 1987, lisensiaatiksi vuonna 1992 ja tohtoriksi vuonna 1994 Vaasan yliopistosta. Ennen nimittämistään sosiaali- ja terveyshallintotieteen professoriksi Vartiainen toimi määräaikaisena julkishallinnon apulaisprofessorina ja professorina Vaasan yliopistossa. Hän on työskennellyt Vaasan yliopistossa aiemmin myös assistenttina, tutkijana, suunnittelijana ja yliassistenttina. Hän on hallintotieteen dosentti Tampereen yliopistossa. Vartiainen johti Vaasan yliopistossa deliberatiivisen hyvinvointipolitiikan tutkimusryhmää. Vartiaisen erikoisalaa ovat hyvinvoinnin ja hyvinvointijärjestelmien kehittäminen, kansalaisten osallistumista edistävään deliberatiivisen demokratiaan liittyvät tutkimuskohteet, kuten kansalaisraadit, sekä kompleksisuuden johtamisen ja pirullisten ongelmien kysymykset. == Lähteet == == Aiheesta muualla == * Professori Pirkko Vartiaisen julkaisut ja asiantuntijatehtävät Vaasan yliopiston tutkimustietokannassa Luokka:Vaasan yliopiston professorit Luokka:Suomalaiset professorit Luokka:Suomalaiset hallintotieteilijät Luokka:Vuonna 1953 syntyneet Luokka:Elävät henkilöt
Ian Murdock

Ian Ashley Murdock (28. huhtikuuta 1973 – 28. joulukuuta 2015) oli yhdysvaltalainen tietotekniikan asiantuntija ja avoimen lähdekoodin uranuurtaja. Hän perusti Linuxiin pohjautuvan Debian-käyttöjärjestelmän. Käyttöjärjestelmän nimi on yhdistelmä Ianin ja hänen silloisen vaimonsa Debran etunimistä. Avoimen lähdekoodin kehitystyön lisäksi Murdock työskenteli IT- alalla. Hän oli muun muassa Sun Microsystemsillä vuodesta 2007, toimi myös Linux Foundationin teknologiajohtajana ja aloitti pari kuukautta ennen kuolemaansa Docker Inc:in palveluksessa. Murdockin kuolinsyytä ei ole virallisesti vahvistettu, mutta itsemurhaa on epäilty hänen Twitter tililtään lähetettyjen viestien vuoksi. == Lähteet == == Aiheesta muualla == * Linux menetti yhden tähdistään Luokka:Yhdysvaltalaiset ohjelmoijat Luokka:Debian Luokka:Vuonna 1973 syntyneet Luokka:Vuonna 2015 kuolleet
Olof Hvidén-Watson

Olof Hvidén-Watson (s. 10. elokuuta 1982 Göteborg, Ruotsi) on ruotsalainen jalkapalloilija, pelipaikaltaan keskikenttäpelaaja. Hän edustaa thaimaalaista Bangkok FC:tä. Hvidén-Watson on edustanut urallaan myös norjalaisia Odd Grenlandia ja Bodø/Glimtiä, suomalaista KTP:tä, ruotsalaista FC Trollhättania sekä thaimaalaisia Osotspa Saraburia ja Singhtarua FC:tä. Odd Grenlandissa hän pelasi 30 Norjan pääsarjan Tippeligaenin ottelua kausina 2006–2007 ja KTP:ssä 20 Suomen pääsarjan Veikkausliigan ottelua kaudella 2008. == Lähteet == Luokka:Ruotsalaiset jalkapalloilijat Luokka:Vuonna 1982 syntyneet Luokka:Elävät henkilöt
Harry Søiberg

Harry Søiberg (13. kesäkuuta 1880 Rinkøbing Tanska – 2. tammikuuta 1954 Kööpenhamina Tanska) oli tanskalainen kirjailija. ==Henkilöhistoria== Søibergin isä oli turkkuri, joskin suku oli kalastajia ja merenkävijöitä. Oppikoulun käytyään myös Søiberg lähti merille, mutta palasi vuoden päästä Århusiin ja ryhtyi opettelemaan kirjansitojaksi. Kööpenhaminaan hän muutti vuonna 1900 ja edelleen Tanskan länsirannikolle 1906. Kirjailijan uransa hän aloitti varsinaisesti samana vuonna julkaistulla Ode Egne -teoksella. ==Kirjallinen tuotanto== Søiberg oli varsin tuottelias kirjailija, jonka esikoisjulkaisu oli kriittisen vastaanoton saanut näytelmä, mutta joka kirjoitti sittemmin romaaneja ja novelleja. ===Teoksia=== * Syg Slaegt, näytelmä, 1904 * Ode Egne, novelleja, 1906 * Folket ved Havet, romaani, 1908 * Af jordens Salegt, novelleja, 1910 * Af Nyskovens Saga, romaani, 1912 * Hjemlig Jord, romaani, 1914 * De levendes Land, romaani, 1916-1920 (suom. Elävien ihmisten maa) * Under Kampen, romaani, 1922 * Søkongen, romaani, 1926-1930 (suom. Meren kuningas) * En Kvindes Kamp, romaani, 1938-1940 (suom. Naisen taistelu) == Lähteet == Luokka: Tanskalaiset kirjailijat Luokka: Vuonna 1880 syntyneet Luokka: Vuonna 1954 kuolleet
André Martins (jalkapalloilija, 1987)

André Filipe Saraiva Martins (s. 26. maaliskuuta 1987 Ferreira do Alentejo, Portugali) on portugalilainen jalkapalloilija, pelipaikaltaan hyökkääjä. Martins edusti juniorina Desportivo Bejaa, Belenensesiä ja Navalia, jossa nousi edustusjoukkueeseen kaudeksi 2006–2007. Vuoden kuluttua hän siirtyi englantilaisen Fulhamin organisaatioon, muttei onnistunut nousemaan edustusjoukkueeseen, vaan siirtyi seuraavana kesänä bulgarialaiseen Vidima- Rakovskiin. Sittemmin Martins on edustanut myös venezuelalaista Caracas FC:tä (2009), bolivialaista Bolívaria (2009–2010), suomalaista IFK Mariehamnia (lainalla 2010) ja ruotsalaista Syrianskaa. Hän pelasi IFK Mariehamnissa yhden Veikkausliigan ottelun: 0–3-tappioon päättyneen vierasottelun Honkaa vastaan 1. toukokuuta 2010. Martins pelasi Portugalin alle 18-, alle 19- ja alle 20-vuotiaiden maajoukkueissa yhteensä 51 ottelua, joissa hän teki 16 maalia. == Lähteet == Luokka:Portugalilaiset jalkapalloilijat Luokka:Vuonna 1987 syntyneet Luokka:Elävät henkilöt
André Martins

André Martins -nimisiä henkilöitä: * André Filipe Saraiva Martins, jalkapalloilija (s. 1987) * André Filipe Franco Martins, jalkapallomaalivahti (s. 1989) * André Renato Soares Martins, jalkapalloilija (s. 1990)
Vesiheinikon jako

Vesiheinikon jako oli ennen vuotta 1903 usein tarpeelliseksi katsottu toimi, jossa vesialueeseen kuuluvat heinikot ja kaislikot jaettiin osakkaiden kesken. Näin toimittiin siitä huolimatta, että vesialueet isojakoa toimitettaessa jäivät yhteisiksi. Tavallisesti vesiheinikon jako oli tarkoitettu toistaiseksi voimassa olevaksi, eikä sillä haluttu vaikeuttaa myöhemmin suoritettavaa vesialueen lopullista jakoa. Myös suonkuivaushankkeen tai järvenlaskun avulla muodostuneet heinikot jaettiin usein ensin väliaikaisesti ennen lopullista vesijätön jakoa. Väliaikaisesta vesiheinikon jaosta säädettiin vuoden 1848 maanmittausohjesäännössä. Säädös mahdollisti myös lopullisen jaon suorittamisen heti, jolloin jaon tuli tapahtua isojaosta säädetyllä tavalla. Vuoden 1902 vesioikeuslaki ei enää sisältänyt säännöstä vesiheinikon jaosta, vaan se määräsi, että vesialuetta jaettaessa järvirehut otettiin huomioon etuna ja niiden hallinta siirtyi alueen mukana. Isojaon tai halkomisen yhteydessä voitiin vesialue ja vetinen maa jättää myös toistaiseksi jakamatta. ==Lähteet== Luokka:Kiinteistöoikeus Luokka:Maanmittaus
Linus Blomster

Linus Blomster (s. 27. maaliskuuta 1985) on suomalainen jalkapalloilija, pelipaikaltaan puolustaja. Blomster pelasi IFK Mariehamnissa kaudella 2005 kuusi Veikkausliigan ottelua, joissa kaikissa hän tuli vaihdosta kentälle. Hänen ensimmäinen liigaottelunsa oli 12. toukokuuta pelattu, 0–4-tappioon päättynyt vierasottelu FC Interiä vastaan. == Lähteet == Luokka:Suomalaiset jalkapalloilijat Luokka:Vuonna 1985 syntyneet Luokka:Elävät henkilöt
Grant Kerr

Grant Kerr (s. 1. joulukuuta 1985 Irvine, Skotlanti) on skotlantilainen jalkapalloilija, pelipaikaltaan keskikenttäpelaaja. Kerr edusti junioritasolla skotlantilaista Hutchison Valea ja englantilaista Evertonia, josta siirtyi yhdysvaltalaiseen yliopistojoukkueeseen Fordham Ramsiin. Aikuistasolla hänen seurojaan ovat olleet kyproslainen Digenis Akritas Morphou (2010), yhdysvaltalaiset Fort Lauderdale Strikers (2011) ja Atlanta Silverbacks (lainalla 2011), norjalainen Tønsberg (2012), suomalainen VPS (2013) ja kreikkalainen Iraklis Psachna (2014). Pääsarjatasolla Kerr on pelannut Suomessa ja Kreikassa. VPS:ssa hän pelasi 22 ottelua ja teki kaksi maalia Veikkausliigan kaudella 2013. Ensimmäisen liigapelinsä hän pelasi 9. toukokuuta VPS:n voittaessa vierasottelussa JJK:n 1–0. Kerr teki ensimmäisen liigamaalinsa 19. heinäkuuta, kun VPS voitti MYPA:n kotonaan 4–1. Iraklis Psachnassa Kerr pelasi kaudella 2013–2014 yhden ottelun: 9. maaliskuuta 2014, kun joukkue voitti kotonaan Asteras Magoulan 4–0.Grant Kerr Soccerway- sivustolla == Lähteet == Luokka:Skotlantilaiset jalkapalloilijat Luokka:Vuonna 1985 syntyneet Luokka:Elävät henkilöt
Kromi(II)oksidi

Kromi(II)oksidi (CrO) on kromi- ja oksidi-ionien muodostama epäorgaaninen ioniyhdiste. Yhdisteessä kromi esiintyy hapetusluvulla +II. ==Ominaisuudet ja valmistus== Kromi(II)oksidista on kaksi erilaista kidemuotoa. Alkeiskopiltaan kuutiollinen väriltään musta muoto, jonka kiderakenne muistuttaa natriumkloridin kiderakennetta, ja alkeiskopiltaan heksagonaalinen punaruskea muoto. Kromi(II)oksidi on suhteellinen pysymätön yhdiste, joka kuumennettaessa disproportioituu metalliseksi kromiksi ja kromi(III)oksidiksi. Aine voi olla myös pyroforista. Vety pelkistää yhdisteen metalliseksi kromiksi. Kromi(II)oksidi ei liukene veteen, mutta liukenee esimerkiksi laimeaan vetykloridiin osittain hapettuen Cr3+-ioneiksi. :3CrO → Cr + Cr2O3 Yhdistettä voidaan valmistaa kuumentamalla alennetussa paineessa kromikarbonyyliä noin 200-250 °C:n lämpötilaan tai laimean typpihapon ja kromin amalgaaman välisellä reaktiolla tai hapettamalla ilman avulla. Näin muodostuu mustaa kromi(II)oksidia. Punaruskeaa kromi(II)oksidia saadaan pelkistämällä vedyllä kromi(III)oksidia, joka on liuotettu sulaan natriumfluoridiin. ==Lähteet== Luokka:Kromiyhdisteet Luokka:Oksidit
Mo Youxue

Mo Youxue (, s. 10. helmikuuta 1996 Liuzhou) on kiinalainen pikajuoksija, joka kilpailee 100 ja 200 metrin juoksussa. Mo on 176 senttimetriä pitkä ja painaa 67 kilogrammaa. Mon paras saavutus on Pekingin maailmanmestaruuskisojen hopeamitali 4 × 100 metrin viestijuoksussa ajalla 37,92. Aika on Aasian ennätys. Vuonna 2013 Mo voitti alle 18-vuotiaiden maailmanmestaruuden 100 metrin juoksussa ajalla 10,35. Aika on myös Mon oma ennätys. Vuoden 2015 Aasian-mestaruuskilpailuissa Mo voitti kultaa 4 × 100 metrin viestijuoksussa ajalla 39,04. == Henkilökohtaiset ennätykset == === Ulkoradat === Laji Tulos Paikka Päivä 100 metrin juoksu 10,35 Donetsk 11. heinäkuuta 2013 200 metrin juoksu 20,96 Fuzhou 26. elokuuta 2015 === Sisäradat === Laji Tulos Paikka Päivä 60 metrin juoksu 6,64 Nanjing 3. maaliskuuta 2016 == Lähteet == Luokka:Kiinalaiset pikajuoksijat Luokka:Vuonna 1996 syntyneet Luokka:Elävät henkilöt
Jarl Jaatinen

Jarl Gustaf Hjalmarson Jaatinen (13. elokuuta 1914 Raahe – 23. helmikuuta 1940 Viipurin mlk) oli suomalainen arkkitehti, jonka ura jäi sodan takia lyhyeksi.Arkkitehtuurimuseo, Jarl Jaatisen arkkitehtiesittely Jaatinen valmistui Teknillisestä korkeakoulusta 1938. Opiskeluaikanaan hän työskenteli Jussi Paatelan ja Alvar Aallon toimistoissa. Viimeksi mainitussa hän osallistui avustajana muun muassa Villa Mairean suunnitteluun. Diplomityönään hän suunnitteli ylioppilaskylän Pitäjänmäelle. Hän työskenteli myös näyttömöavustajana Ruotsalaisessa teatterissa, jonka oppilaskoulussa opiskelleen Märta Laurentin kanssa hän oli kihlautunut 1937. He avioituivat seuraavana vuonna, ja heille syntyi 2. maaliskuuta 1940 poika Jarl nuorempi.Raimo Hanski ym. (toim): Leposaaren sankarit 1939–1944 Vilans hjältar, s. 54–60 Hänen lähin opettajansa oli Hilding Ekelund, joka tunnettiin arkkitehtina 1920-luvun klassisismista. Jaatinen oli kuitenkin omaksunut osin ulkomailla näkemänsä funktionalismin, jolla hän ehti jättää jälkensä suomalaisen arkkitehtuurin historiaan. Hän suunnitteli muun muassa yhden loistohuvilan sekä koulurakennuksen ja taidemuseon Viipuriin. Hänen ainoa toteutunut suunnitelmansa oli Helsingin Kulosaaressa sijaitseva vuonna 1939 valmistunut Villa Jaatinen, jonka hän suunnitteli äidilleen. Hän osallistui myös muutamiin kilpailuihin. Hän oli mukana ryhmässä, joka voitti kolmannen palkinnon Tallinnan keskussairaalan kilpailussa. Kolmannen palkinnon hän voitti myös Pariisin maailmannäyttelypaviljongin kilpailussa vuonna 1937. Hän oli mukana myös Alvar Aallon suunnitteluryhmässä, joka voitti kolmoisvoiton New Yorkin maailmannäyttelykilpailussa. Myöhemmin hän oli paviljongin rakennustyön valvojana. Jaatisen lupaavasti alkanut arkkitehdin ura katkesi kaatumiseen talvisodassa konekiväärijoukkueen johtajana. Hänet on haudattu perhehautaan Kulosaaren hautausmaalle. Sinne haudattiin myös hänen nuorempi veljensä Rolf Jaatinen, joka kaatui jatkosodassa elokuussa 1941. Perhehaudassa lepää myös veljessarjan kolmas, maantieteilijä Stig Jaatinen, samoin heidän äitinsä Hilja (Hilli) Jaatinen. Hilding Ekelund suunnitteli myöhemmin oppilaansa muistoksi haudalle kiven. Nuorin veljeksistä oli Sven Jaatinen. Hän toimi 1960-luvun alkupuolelta vuoteen 1993 apteekkarina Helsingissä Runeberginkadun apteekissa, joka oli alun perin ollut Viipurissa ja siirtynyt sodan jaloista Helsinkiin. ==Lähteet== Luokka:Suomalaiset arkkitehdit Luokka:Suomalaiset toisessa maailmansodassa kaatuneet Luokka:Vuonna 1914 syntyneet Luokka:Vuonna 1940 kuolleet
King 810

King 810 on Flintissä, Michiganissa vuonna 2007 perustettu nu metal -yhtye. Sen kappaleet käsittelevät usein huumeita, murhia Flintissä ja aseita. Yhtyeen laulajaa ammuttiin ryöstön yhteydessä vuonna 2010. Yhtye oli Slipknotin lämmittelijänä vuonna 2015. Yhtyeen esikoisalbumi Memoirs of a Murderer julkaistiin elokuussa 2014. == Jäsenet == * David Gunn – laulu (2007–) * Eugene Gill – bassokitara (2007–) === Entiset jäsenet === * Jason Hale – kitara (2007-2009) *Andrew Beal – kitara (2007-2017) *Andrew Workman – rummut (2007-2018) == Diskografia == === Studioalbumit === * *La Petite Mort or a Conversation with God (2016, Roadrunner Records) *Suicide King (2019) *AK Concerto No. 47, 11th Movement in G Major (2020) === EP:t === * * *Midwest Monsters 2 (2015) *Queen (2017) === Singlet === * desperate lovers (2014) * Killem All (2014) * Fat Around The Heart (2014) * State Of Nature (2014) * eyes (2015) * that place where the pain lives... (2015) * We Gotta Help Ourselves (2016) * Crow's Feet (2016) * Brahma (2016) * I Ain't Going Back Again (2016) * Alpha & Omega (2016) * Heartbeats (2018) * Braveheart (2019) * A Million Dollars (2019) == Lähteet == == Aiheesta muualla == * Yhtyeen kotisivu Luokka:Yhdysvaltalaiset nu metal -yhtyeet
Rohto (vuoden 1995 elokuva)

Rohto () on Peter Hortonin ohjaama yhdysvaltalainen draamaelokuva vuodelta 1995. Siinä kaksi nuorta poikaa lähtee pitkälle matkalle löytääkseen rohdon aidsiin, josta toinen heistä kärsii. == Juoni == Minnesotan Stillwaterissa asuva 13-vuotias Erik (Brad Renfro) on hieman syrjitty poika, joka kärsii äitinsä (Diana Scarwid) itsekkyydestä ja työnarkomaniasta. Naapuriin juuri muuttanut 11-vuotias Dexter (Joseph Mazzello) on sairastunut vauvana aidsiin verensiirrosta ja jäänyt ikäisiään pienemmäksi. Aluksi Erik muiden lasten tavoin vieroksuu Dexteriä, kunnes pojat ystävystyvät ja Erik alkaa pitää myös Dexterin mukavasta äidistä (Annabella Sciorra). Pojat alkavat kokeilla parantavia rohtoja, mutta Dexter joutuu myrkytyksestä sairaalaan. Erikin äiti kuulee poikien touhuista ja kieltää Erikiä enää tapaamasta tartuntavaarallista Dexteriä. Pojat lukevat lehdestä New Orleansissa asuvasta lääkäristä, joka väittää löytäneensä tehoavan rohdon aidsiin. He päättävät lähteä lautalla kohti etelää pitkin Mississippi-jokea, saavat sitten venekyydin epämiellyttävältä mieskaksikolta, jolta he varastavat rahaa mutta joutuvat pian kiinni ja veitsellä uhatuiksi. He pelastuvat pelottelemalla miehiä aids- tartunnalla. Pian Dexterin lääkkeet alkavat loppua ja kunto heikkenee. Pojat palaavat bussilla kotiinsa ja Dexter joutuu sairaalaan. Erik viettää siellä paljon aikaa Dexterin seurassa, mutta ei voi tehdä paljoakaan parhaan ystävänsä hiipuessa kohti kuolemaa. Kuolinpäivänä poikien äitien välit kärjistyvät, ja Erikin äiti ehkä ymmärtää olleensa väärässä. Erik on mukana Dexterin hautajaisissa. ==Vastaanotto== Elokuva on saanut positiivisia arvosteluja, mutta ei tuottanut kovin hyvin. == Näyttelijät == * Brad Renfro - Erik * Joseph Mazzello - Dexter * Diana Scarwid - Gail * Annabella Sciorra - Linda * Aeryk Egan - Tyler * Nicky Katt - Pony * Renée Humphrey - Angle * Bruce Davison - Tohtori Jensen * Andrew Broder - Tylerin kaveri #1 * Jeremy Howard - Tylerin kaveri #2 == Musiikki == Alkuperäisen elokuvan tunnusmusiikin on säveltänyt Dave Grusin. Elokuvassa kuultavan laulun My Great Escape on kirjoittanut Marc Cohn. Kappaletta ei ole koskaan julkaistu missään muussa mediassa elokuvan ulkopuolella. == Lähteet == *www.cmore.fi/elokuvat/3054349-rohto *www.uphe.com/movies/the-cure *www.imdb.com/title/tt0112757/ *www.leffatykki.com/elokuva/rohto == Aiheesta muualla == * * Elokuva AllMovie-sivustolla * Elokuva Box Office Mojo -sivustolla Luokka:Vuoden 1995 yhdysvaltalaiset elokuvat Luokka:Universal Picturesin elokuvat Luokka:Yhdysvaltalaiset draamaelokuvat Luokka:Yhdysvaltalaiset nuortenelokuvat Luokka:Elokuvat terveydenhoidosta Luokka:Elokuvat ystävyydestä
Askolan seurakunta

Askolan seurakunta oli vuosina 1896–2024 toiminut Suomen evankelis- luterilaisen kirkon seurakunta, joka kuului Helsingin hiippakuntaan ja Porvoon rovastikuntaan. Askolan seurakunta erotettiin Porvoon seurakunnasta kappeliseurakunnaksi vuonna 1639, ja itsenäinen seurakunta siitä tuli vuonna 1896. Askolan kirkko valmistui vuonna 1799. Askolan seurakunnan jäsenmäärä vuoden 2018 lopussa oli 3 760, mikä oli 75,5 % kunnan asukkaista. Jäsenmäärä oli 2021 vuoden alussa 3 605.https://www.askolanseurakunta.fi/ Vuoden 2025 alussa Askolan seurakunta yhdistyi Pukkilan seurakunnan kanssa uudeksi Askolan–Pukkilan seurakunnaksi. == Papisto == Seuraavat henkilöt ovat toimineet Askolan seurakunnan kirkkoherroina: * 1914–1924: E. W. Pakkala * 1924–1936: A. E. Paajanen * 1936–1962: Lauri Hakalehto * 1962: Arvo Lehtinen * 1964–1966: Heikki Savola * 1967–1973: Tapani Saarinen * 1974–: Juhani Soinne == Katso myös == * Uskonto Uudellamaalla == Lähteet == ==Kirjallisuutta== * R. Hausen, Anteckningar om Askola kapellkyrka (Finska Vetenskaps-Societetens Bidrag 44) Luokka:Suomen entiset evankelis-luterilaiset seurakunnat Luokka:Askola
Hammasväline

Hammasväline Oy on suomalainen hammaslääkärialan maahantuoja ja tukkukauppa, joka tuo Suomeen hammaslääkäreiden ja -hoitajien tarvitsemia koneita ja laitteita sekä kalusteita ja tarvikkeita. Vuonna 1937 perustettu yritys kuuluu nykyisin ruotsalaiseen Lifco Dental Groupiin.Hammasväline yrityksenä, Hammasväline. Viitattu 31.12.2015. Hammasväline Oy:n perusti joukko suomalaisia hammaslääkäreitä vuonna 1937 Helsingin Fabianinkatu 8:aan, melko lähelle Eteläranta 2:ssa toiminutta kilpailijayritystä Oy Dentaldepot Ab:tä. Sotien aikana yksi hoitokonelähetys upposi laivan osuttua miinaan. Koneet nostettiin ylös, kunnostettiin ja myytiin merivaurioisina. Seuraava hoitokone- erä saatiin Siemensiltä Saksasta vasta vuonna 1952. 1970-luvun alussa Hammasväline oli Helsingin pörssissä noteeraamaton osake, jollaisilla pörssimeklarit kävivät kauppaa varsinaisen pörssin ulkopuolella erillisellä liitutaululla. Vuonna 1972 se järjesti osakeannin.Lakanneet pörssiyhtiöt, Pörssitieto Ky. Viitattu 31.12.2015. Vuoden 1974 yritys tuli Oriolan omistukseen, ja paikallisista myymälöistä siirryttiin yhä enemmän puhelinmyyntiin ja sitten verkkokauppaan. Turun myymälä säilyi kuitenkin vuoteen 2005 asti. Vuonna 2007 Oriola-KD Oyj ja ruotsalainen Lifco AB perustivat uuden yhtiön yhdistämällä Oriolan Hammashoidon Suomen-toiminnan sekä vantaalaisen Lifco Dental Prime Oy:n. Näin Hammasväline Oy perustettiin uudelleen 1.10.2007. Nyt se kuuluu pohjoiseurooppalaiseen Lifco Dental Groupiin, jonka omistaa ruotsalainen Lifco AB. ==Lähteet== Luokka:Lääketieteelliset instrumentit Luokka:Suomalaiset tukkukaupat
Kanjonipeukaloinen

Kanjonipeukaloinen (Catherpes mexicanus) on peukaloisten heimoon kuuluva varpuslintu. ==Levinneisyys== Kanjonipeukaloista tavataan Kanadassa, Yhdysvalloissa ja Meksikossa ja sen levinneisyysalueen pinta-ala on noin 4 300 000 km2. Laji on luokiteltu elinvoimaiseksi. ==Lähteet== Luokka:Peukaloiset
Natriureettinen peptidi

Natriureettiset peptidit ovat 22-32 aminohapon pituisia peptidiketjuja jotka saavat aikaan munuaisissa natriumionien ja veden eritystä, vähentäen näin veritilavuutta. Ne myös laajentavat verisuonten seinämiä. Molemmat mekanismit saavat aikaan verenpaineen laskua. Natriureettisia peptidejä ovat A-tyypin natriureettiset peptidit (ANP), B-tyypin natriureettiset peptidit (BNP) ja C-tyypin natriureettiset peptidit (CNP). ==Lähteet== * Luokka:Peptidit Luokka:Kardiologia
A-tyypin natriureettinen peptidi

A-tyypin natriureettinen peptidi (, ANP) on 28 aminohapon pituinen peptidi. Sydämen eteisten lihassolut erittävät sitä vasteena verenpaineen kasvun aiheuttamaan venytykseen. ANP saa aikaan vasodilataatiota ja virtsanerityksen lisääntymistä. Molemmilla mekanismeilla on verenpainetta laskeva vaikutus. == Lähteet == == Aiheesta muualla == *Oulun yliopisto, Minna Ala-Kopsala 2006: CIRCULATING N-TERMINAL FRAGMENTS OF A- AND B-TYPE NATRIURETIC PEPTIDES: MOLECULAR HETEROGENEITY, MEASUREMENT AND CLINICAL APPLICATION Luokka:Peptidit Luokka:Kardiologia
Coronidia difficilis

Coronidia difficilis on perhoslaji, jonka kuvaili Embrik Strand vuonna 1911. Coronidia difficilis kuuluu Coronidia sukuun ja Sematuridae heimoon. Sille ei ole listattu alalajeja Catalogue of Lifeen. Luokka:Mittarimaiset
Hippotion horus

Hippotion horus on perhoslaji, jonka kuvaili Johannes Karl Max Röber vuonna 1921. Se kuuluu sukuun Hippotion ja heimoon kiitäjät. Sille ei ole listattu alalajeja Catalogue of Lifeen. Luokka:Kiitäjät
Abareia amaurodes

Abareia amaurodes on koisien heimoon kuuluva perhoslaji. Se on sukunsa Abareia ainoa laji. == Lähteet == Luokka:Koisat
Azubuike Egwuekwe

Azubuike Emanuel Egwuekwe (s. 16. heinäkuuta 1989 Lafia, Nigeria) on nigerialainen jalkapalloilija, joka on edustanut Suomen Veikkausliigassa Kuopion Palloseuraa. Hän on pelipaikaltaan keskuspuolustaja. Egwuekwe kuuluu myös Nigerian jalkapallomaajoukkueeseen. == Ura == === Seurajoukkueura === Egwuekwe aloitti uransa Nigerian pääsarjan Nasawara Unitedissa, jossa hän pelasi vuonna 2006. Vuodet 2007–2008 Egwuekwe pelasi toisen sarjatason Yerima Strikersissä. Kausina 2008–2015 Egwuekwe pelasi Nigerian pääsarjan Warri Wolvesissa. Talvella 2015 hän oli erittäin lähellä siirtoa Englannin valioliigan West Ham Unitediin, mutta se kariutui loppumetreillä.http://www.iltasanomat.fi/veikkausliiga/art-1451532484950.html Joulukuussa 2015 Egwuekwe siirtyi Veikkausliigan Kuopion Palloseuraan. === Maajoukkueura === Egwuekwe debytoi Nigerian jalkapallomaajoukkueessa tammikuussa 2012 ystävyysottelussa Angolaa vastaan.Profiili National Football Teams-sivustolla Avausmaali syntyi saman vuoden kesäkuussa MM- karsintaottelussa Malawia vastaan. Egwuekwe oli mukana voittamassa kultaa vuoden 2013 Afrikan-mestaruuskilpailuissa. Samana vuonna hän pelasi kahdessa ottelussa Maanosaliittojen cupissa Brasiliassa.http://www.fifa.com/fifa- tournaments/players-coaches/people=356711/ Hän oli mukana myös Nigerian joukkueessa vuoden 2014 MM-kilpailuissa, mutta hän ei pelannut yhdessäkään ottelussa. == Saavutukset == Maajoukkuetasolla * Afrikan-mestaruuskilpailut: kultaa (2013) == Lähteet == Luokka:Nigerialaiset jalkapalloilijat Luokka:Vuonna 1989 syntyneet Luokka:Elävät henkilöt
Stevia

Stevia on kasvi, josta tehdään makeutusaineita, kuten stevioliglykosideja. Makeastevian lehdistä saatavan steviolin glykosidien tiiviste on jopa 300 kertaa makeampaa kuin ruokosokeri.Danone blir först i EU med sötningsmedel stevia. Landsbygdens Folk 28.5.2010. Makeutusaineena stevioliglykoksideja on käytetty Japanissa vuodesta 1970 ja ne on hyväksytty elintarvikkeiden lisäaineeksi myös Sveitsissä ja Yhdysvalloissa. Euroopan komissio hyväksyi steviasta saatavien makeutusaineiden käytön marraskuussa 2011.| . Stevia voidaan ilmoittaa pakkaustiedoissa E-koodilla E960. == Terveysvaikutukset == Euroopan elintarviketurvallisuusviranomaisen EFSA:n asiantuntijain suosituksen mukaan stevioliglykosidien päivittäisen saannin ei tulisi ylittää 4 milligrammaa yhtä painokilogrammaa kohti päivässä (vastaa 75-kiloiselle henkilöllä 0,3 g/vrk). Se on kymmenesosa esimerkiksi aspartaamin rajasta. Sitä sekoitetaan yleensä muihin makeutusaineisiin, sillä niiden yhteismäärälle ei aseteta raja-arvoa. Järjestön paneelin mukaan stevia-kasvin sisältämät yhdisteet eivät ole osoittautuneet karsinogeenisiksi tai genotoksisiksi.Makeutusaine stevia on mainettaan pahempi. Helsingin Sanomat Uudempien tutkimuksien mukaan näyttöä karsinogeenisuudesta ja mutageenisuudesta ei ole.Geuns JM (2003). "Stevioside". Phytochemistry 64 (5): 913–21. doi:10.1016/S0031-9422(03)00426-6. PMID 14561506.Brusick DJ (2008). "A critical review of the genetic toxicity of steviol and steviol glycosides". Food Chem Toxicol 46 (7): S83–S91. doi:10.1016/j.fct.2008.05.002. PMID 18556105. Stevia-kasvin sisältämät yhdisteet sisältävät glukosideja, steviosideja, jotka ovat 100–300 kertaa kidesokeria makeampia, eivätkä sisällä juurikaan energiaa. Se voi olla vähäenerginen ja glukoositon makeutusaine diabeetikoille ja kalorimäärän laskemisesta kiinnostuneille. == Lähteet == == Aiheesta muualla == * European Stevia Association * YLE: Kielletty stevia kummittelee yhä tuotenimissä * Helsingin Sanomat: Makeutusaine Stevia on mainettaan pahempi – aspartaamiakin voi annostella huolettomammin Luokka:Makeutusaineet Luokka:Seulonnan keskeiset artikkelit Luokka:Elintarvikealan tuotemerkit